סדנה במעבדה בהנדסת תוכנה – קבוצה 17.

**המשימה א': מטרת הצוות**

מהסדנא עלה כי יעדנו בפרויקט הם:

1. ליצור ממשק טוב ויעיל.
2. שיפור סגנון העבודה וייעולה.
3. הכרת עבודה בצוות.
4. למידה על עבודה עם השפות והממשקים השונים.

הצלחת הצוות מבחינתנו:

1. שמירה על החברות בינינו לאורך כל הפרויקט.
2. הפקת המירב מיכולות הצוות, כל אחד בתחומו החזק.
3. עמידה בזמנים ויעדים שנקבעו.

סיכוני הפרויקט:

1. חוסר עמידה בזמנים.
2. ביצוע עבודה כפולה או לא נכונה.

כיצד אנו מנהלים סיכונים אלו:

1. עבודה תחת לוח זמנים מסודר:

* פגישות פרונטליות פעם בשבוע.
* וידוא התקדמות כל שישי בצהרים.

1. מינוי אנשים בעלי תפקידים בתוך הקבוצה שיהיו אחראים.
2. עבודה עם תוכנות לסכרון מידע ותקשורת בין חברי הקבוצה.

**משימה ב': חברי הצוות**

רשימת שמית של חברי הצוות ותפקידם:

* גיא ברגר - ראש הצוות.
* לירן עוזיאל
* ליבנת מנשה
* יאנה אוסטרובסקי
* עדי אליהו

אחריותו האישית של כל אחד מחברי הצוות היא לבקר את ביצוע המטלות של חבריו.

מהם גבולות הגזרה של בעל התפקיד?

תפקידו של גיא לוודא שהקבוצה עומדת בזמנים וחילוק משימות אישיות, אבל בהתאם להחלטת הצוות. הוחלט שבמידה ויש אי הסכמה של אנשים מסוימים מהצוות, הנושא הנתון למחלוקת יעלה להצבעה דמוקרטית בין חברי הצוות.

מהן חובות חבר צוות בצוות שלכם?

לכל חברי יש אחריות זהה- עמידה בזמנים השבועיים שהוקצאו בישיבה בה חולקו המשימות.

לשם כך קיימות שתי תחנות בקרה:

* ישיבה שבועית בימי שני לבדיקת העבודה ויישור קו בין כל החברים.
* שליחת "דוח התקדמות" כל יום שישי ומעבר על כל המשימות שהתבצעו ע"י ראש הצוות (שבמידת הצורך מקצה מחדש את המשימות ע"פ ההתקדמות של כל אחד מחברי הצוות).

תחנות בקרה אלו נקבעו על מנת לסנכרן בין עבודות חברי הצוות ולתמוך מקצועית במקרה הצורך.

להערכתנו, עם התקדמות הפרויקט תדירות הפגישות תפחת עקב שימוש בתכנות סנכרון המייעלות את ביצוע המשימות.

**משימה ג': מפגשי צוות**

הצוות נפגש בשגרה פעם אחת בשבוע בתצורה מלאה, בשני בערב וכן נעשים מפגשים בחלוקה לפי נוחות של חלק מחברי הצוות (בד"כ בימי ראשון וחמישי).

משך הפגישה נקבע ע"פ יעדים שהוצבו, ללא שעת סיום מוגדרת מראש.

בנוסף לכך, קיימת קבוצה בווצאפ לעדכונים, הודעות ושאלות בשוטף.

בשבועות בהם יש הגשה, בעת הצורך, נפגשים בהרכב מלא גם בימי רביעי.

ההסכמה הכללית של הצוות היא שמתקיימת פגישה אם ישנם לפחות 3 אנשים, כאשר אותם אנשים שנמצאים בפגישה מבצעים את יישור הקו ומקצים משימות לכולם (כולל החסרים).

תוכן המפגש:

* יישור קו עם המשימות שעשינו עד כה.
* מעבר על המשימות של שבוע הבא וחילוקם בין חברי הקבוצה.
* במידת הצורך מעבר על חומר תיאורטי בשביל לוודא שכל חברי הצוות מבינים איך לבצע את המשימה.

**משימה ד': מגנוני בקרה**

במפגש הצוות השבועי מתבצעת הערכת התקדמות הפרויקט – תקינותו, הספק והסכמה על הקיים.

אנו חושבים כי בקרה על הנעשה חיונית לפיכך קיימת בקרה מקצועית ע"י חברי הצוות הכוללת מתן הערות והארות על תוכן וביצוע המשימות, ובנוסף קיימת בקרה כללית של ראש הצוות המתמקדת בעיקר בעמידה בלוח הזמנים.

בעת הצורך ראש הצוות מיידע את חברי הצוות שהתקדמותם אינה מספיקה ע"מ לעמוד בייעד.

במקרה של חוסר הספק של חברי הצוות בביצוע המטלה ישנם חברי צוות הנקראים לבוא לעזרתם, בד"כ ע"פ יכולת והספק אישי שלהם, אם יש צורך אז בהתערבותו של גיא- ראש הצוות.

**משימה ה: משאבים**

לכל אחד מחברי הצוות יש תחומי עניין וידע שהוא חזק בהם יותר, העובדה שאנו 5 חברים גורמת ליותר מגוון של תחומים.

הזמן הוא אחד המשאבים החשובים- ככל שיהיה יותר זמן להשקעה איכות העבודה תגדל.

כאשר הגענו לאי הסכמה קבוצתית או סתם כדי להקנות ביטחון אנו נעזרים במרצי הקורס לשאלות ווידוא נכונות של הקיים.

הצורך בחברי הצוות כולל גם תמיכה בהתקנת התוכנות הרלוונטיות ואופן השימוש בהם.

**משימה ו': קישוריות**

את כל המידע אנו שומרים בתוכנה הנקראת GITHUB , כך שתמיד הגירסא העדכנית קיימת באתר וכל המידע בו מסונכרן אוטומטית.

לכל אחד יש תיקיה משלו- בכל פעם שחבר צוות מעלה קובץ הוא מעדכן את כולם בהודעה בקבוצת הוואצאפ.

**משימה ז': קבלת החלטות**

קבלת ההחלטות נעשית בשיתוף פעולה של חברי הצוות והבעת דעה אישית של כל אחד, לפיכך מתבצעת הצבעה לעדיפות הרוב. אם יש חוסר הסכמה מוחלט או שוויון, חברי הצוות מציגים את דעתם ומנסים לשכנע את האחרים למה ההחלטה שלהם עדיפה. לאחר מכן מתבצעת הצבעה נוספת על מנת לבחון את הדעות שהשתנו (אם השתנו) ולהגיע להחלטה. במידה ועדיין יש חילוקי דעות, החלטת הרב היא הנחשבת וחברי הצוות האחרים יודעים להתפשר ולמצוא את האיזון בין הדעות.

**משימה ח': הערכת צוות**

הערכת ביצועי הצוות:

* הסכמה מקצועית של כל חבריי הצוות.
* עמידה בלו"ז.
* קבלת ציון גבוה (מעל 85) נותן אינדיקציה על ביצועי צוות טובים.

הערכת ביצועי היחיד בצוות:

במהלך המפגש השבועי כל חבר בצוות מציג את עבודתו, ומקבל הערכה פרטנית משאר חבריי הצוות עבור הביצוע ע"פ ההתייחסויות הבאות:

* עמידה בכל הדרישות.
* ביצוע ע"פ הנלמד בכיתה.
* הבעת דעתנו ע"פ צורת החשיבה שלנו.
* סינכרון מול עבודות של האחרים במקרים של חפיפה.